Under festivalen Dionysia i Athen var det vanlig at hver skuespillforfatter stilte i en dramakonkurranse med tre tragedier og et satyrspill. Satyrspillet ble framført enten ved slutten av festivalen, eller mellom andre og tredje tragedie (tragediene utgjorde ofte en trilogi), som en form for livlig underholdning, komisk avlastning fra tyngden av dystre, fatalistiske tragedier. Satyrspill var korte, halvparten av varigheten til en tragedie. Vanlige temaer var himmelen, skjebnen, og gudene som blandet seg inn i menneskenes anliggender i de tragedier som ble framført gjennom festivalen med kor av satyrer og Silenos, den eldre fordrukne følgesvennen til guden Dionysos.